
	 PARLAMENTUL ROMÂNIEI

   CAMERA DEPUTAŢILOR

Comisia pentru agricultură, silvicultură, industrie alimentară şi servicii  specifice
	                                                        Bucureşti,13.10 .2005
                                                       Nr.24/443


RAPORT
asupra proiectului de Lege privind aprobarea Ordonanţei Guvernului nr.37/2005 privind recunoaşterea şi funcţionarea grupurilor de producători, pentru comercializarea produselor agricole şi silvice   
Comisia pentru agricultură, silvicultură, industrie alimentară şi servicii specifice a fost sesizată spre dezbatere pe fond, în procedură de urgenţă, cu proiectul de Lege privind aprobarea Ordonanţei Guvernului nr.37/2005 privind recunoaşterea şi funcţionarea grupurilor de producători, pentru comercializarea produselor agricole şi silvice, transmis cu adresa nr.P.L. – X 443 din 3 octombrie 2005 şi înregistrat sub nr.24/412/04.10.2005. 
La întocmirea raportului, Comisia a avut în vedere avizul Consiliului Legislativ şi avizul Comisiei pentru buget, finanţe şi bănci.
 Proiectul de lege are ca obiect de reglementare recunoaşterea şi funcţionarea grupurilor de producători, pentru comercializarea produselor agricole şi silvice, care au ca principal scop valorificarea producţiei membrilor asociaţi şi îndeplinesc condiţiile prevăzute de lege. Totodată, prin proiect se propune abrogarea Legii nr.277/2004 privind constituirea, recunoaşterea şi funcţionarea grupurilor de producători, pentru comercializarea produselor agricole, silvice şi piscicole.
Proiectul de Lege privind aprobarea Ordonanţei Guvernului nr.37/2005 privind recunoaşterea şi funcţionarea grupurilor de producători, pentru comercializarea produselor agricole şi silvice face parte din categoria legilor ordinare, potrivit prevederilor art.73 din Constituţia României, republicată.

La dezbaterea proiectului a participat ca invitat, în conformitate cu prevederile art.51 şi 52 din Regulamentul Camerei Deputaţilor, republicat, domnul Flaviu Lazin  –   secretar de stat în cadrul Ministerului Agriculturii, Pădurilor şi Dezvoltării Rurale.
La lucrările comisiei au fost prezenţi 24 de deputaţi, din totalul de 25 de membri ai comisiei.

Raportul Comisiei a fost adoptat în unanimitate, în şedinţa din13.10.2005.

Proiectul de lege a fost adoptat de Senat în şedinţa din 27 septembrie 2005.

Proiectul de lege, potrivit art.75 alin.(1) şi (3) din Constituţia României, republicată, şi art.86 alin.(3) pct.1 din Regulamentul Camerei Deputaţilor, republicat, este de competenţa decizională a Camerei Deputaţilor.

În urma dezbaterii, Comisia propune admiterea cu modificări şi completări a proiectului de lege.
I. Amendamente admise

În urma dezbaterii, Comisia propune adoptarea proiectului de lege cu următoarele amendamente: 

	Nr. crt.
	Text ordonanţă 

	Text Senat 
	Text propus de Comisie 

(autorul amendamentului)
	Motivarea amendamentelor propuse

	0
	1
	2
	3
	4

	1. 
	
	Titlul legii
LEGE

pentru aprobarea Ordonanţei Guvernului nr.37/2005 privind recunoaşterea şi funcţionarea grupurilor de producători, pentru comercializarea produselor agricole şi silvice
	Nemodificat.
	

	2. 
	
	Articol unic. – Se aprobă Ordonanţa Guvernului nr.37 din 14 iulie 2005 privind recunoaşterea şi funcţionarea grupurilor de producători, pentru comercializarea produselor agricole şi silvice, adoptată în temeiul art.1 pct.IV.9 din Legea nr.209/2005 privind abilitarea Guvernului de a emite ordonanţe, şi publicată în Monitorul Oficial al României, Partea I, nr.652 din 22 iulie 2005, cu următoarele modificări şi completări:
	Art. I. – Se aprobă Ordonanţa Guvernului nr.37 din 14 iulie 2005 privind recunoaşterea şi funcţionarea grupurilor de producători, pentru comercializarea produselor agricole şi silvice, adoptată în temeiul art.1 pct.IV.9 din Legea nr.209/2005 privind abilitarea Guvernului de a emite ordonanţe, şi publicată în Monitorul Oficial al României, Partea I, nr.652 din 22 iulie 2005, cu următoarele modificări şi completări:
	

	3. 
	Titlul ordonanţei

ORDONANŢĂ

privind recunoaşterea şi funcţionarea grupurilor de producători, pentru comercializarea produselor agricole şi silvice


	Nemodificat.
	Titlul ordonanţei va avea următorul cuprins:
„ORDONANŢĂ

privind recunoaşterea şi funcţionarea grupurilor şi organizaţiilor de producători, pentru comercializarea produselor agricole şi silvice

Deputat: Valeriu Tabără – PD

Deputat: Ioan Munteanu - PSD
	Ca urmare a modificărilor survenite în textul legii.

	4. 
	CAPITOLUL I

Dispoziţii generale
	Nemodificat.
	Nemodificat.
	

	5. 
	Art. 1. – (1) Producătorii agricoli şi silvici organizaţi în societăţi comerciale, societăţi agricole sau în alte forme de asociere în agricultură, conform Legii nr.31/1990 privind societăţile comerciale, republicată, Legii nr.36/1991 privind societăţile agricole şi alte forme de asociere în agricultură, Ordonanţei Guvernului nr.26/2000 cu privire la asociaţii şi fundaţii, cu modificările şi completările ulterioare, Legii cooperaţiei agricole nr.566/2004, sau în orice altă formă de asociere conform legislaţiei în vigoare pot fi recunoscuţi ca grupuri de producători, dacă au ca principal scop valorificarea producţiei membrilor asociaţi şi îndeplinesc condiţiile stabilite prin prezenta ordonanţă.

(2) Pot fi recunoscute ca grupuri de producători şi alte societăţi agricole sau organizaţii de producători decât cele prevăzute la alin.(1), dacă îndeplinesc şi respectă condiţiile de recunoaştere prevăzute de prezenta ordonanţă. 
	1. Articolul 1 va avea următorul cuprins:

„Art.1. – (1) Producătorii agricoli şi silvici, persoane fizice şi cei organizaţi în societăţi agricole sau alte forme de asociere în agricultură conform Legii nr.31/1991 privind societăţile comerciale, republicată, Legii nr.36/1991 privind societăţile şi alte forme de asociere în agricultură, Ordonanţei Guvernului nr.26/2000 cu privire la asociaţii şi fundaţii, cu modificările şi completările ulterioare, Legii cooperaţiei agricole nr.566/2004 sau în orice altă formă de asociere conform legislaţiei în vigoare, pot să se organizeze şi să fie recunoscute ca grupuri de producători dacă au ca principal scop valorificarea producţiei membrilor asociaţi şi îndeplinesc condiţiile stabilite prin prezenta ordonanţă.

 (2) Pot să se organizeze şi să fie recunoscute ca grupuri de producători şi alte categorii de producători agricoli şi silvici decât cele prevăzute la alin.(1).”
	1. Articolul 1 se abrogă.
Deputat: Dumitru Pardău – PNL

Deputat: Vasile Mocanu - PSD
	Prevederile au fost reformulate şi sunt cuprinse la art.12.

	6. 
	
	
	2. După art.1 se introduc trei articole noi, art.11, art. 12 şi art. 13, cu următorul cuprins: 
„Art.11. - Prezenta ordonanţă stabileşte cadrul legal al funcţionării şi recunoaşterii grupurilor şi organizaţiilor de producători, care au ca scop comercializarea în comun a produselor agricole şi silvice ale membrilor.
Art.12. – (1) În conformitate cu prevederile prezentei ordonanţe, pot fi recunoscute ca grupuri de producători persoanele juridice constituite din producători agricoli şi silvici dacă îndeplinesc şi respectă condiţiile de recunoaştere prevăzute în prezenta ordonanţă.

(2) Pot fi recunoscute ca grupuri de producători următoarele forme juridice:

a) societăţi comerciale conform Legii nr.31/1990, republicată;

b) societăţile agricole şi alte forme de asociere în agricultură conform Legii nr.36/1991;

c) asociaţii şi fundaţii conform Legii nr.246/2005 cu privire la asociaţii şi fundaţii, cu modificările şi completările ulterioare;

d) cooperative agricole conform Legii cooperaţiei agricole nr.566/2004;

e) orice altă formă juridică de asociere conform legislaţiei în vigoare.

  Art.13. - Pentru a beneficia de avantaje financiare în cadrul organizării comune de piaţă după integrarea României în Uniunea Europeană, persoanele juridice menţionate la art.12 alin.(2) care activează în sectorul fructe şi legume şi au ca scop comercializarea în comun a producţiei membrilor, vor fi recunoscute ca organizaţii de producători sau ca grupuri de producători recunoscute preliminar, conform criteriilor stabilite în normele de aplicare ale prezentei ordonanţe.”
Deputat: Valeriu Tabără – PD

Deputat: Ioan Munteanu – PSD

Deputat: Dumitru Pardău – PNL

Deputat: Vasile Mocanu - PSD
	Pentru o mai bună sistematizare şi redactare a legii.

	7. 
	Art. 2. – În sensul prezentei ordonanţe, termenii şi expresiile de mai jos au următoarea semnificaţie:

a) producător – persoana fizică sau juridică care îşi valorifică producţia proprie în condiţiile prevăzute de legislaţia în vigoare;
b) grup de producători – o asociere de producători agricoli (uniune) care are ca scop identificarea pieţelor de desfacere, adaptarea producţiei şi valorificarea acesteia în funcţie de necesităţile pieţei, urmărind asigurarea calităţii produselor, concentrarea ofertei şi aprovizionarea ritmică a pieţei;

c) valoarea producţiei comercializate – valoarea fără TVA a producţiei realizate de membrii grupului de producători şi valorificate prin intermediul acestuia. 
	2. La articolul 2, litera b) va avea următorul cuprins:

„b) grup de producători – o asociere de producători agricoli şi silvici (uniune) care au ca scop identificarea pieţelor de desfacere, adaptarea producţiei şi valorificarea acesteia în funcţie de necesităţile pieţei, urmărind asigurarea calităţii produselor, concentrarea ofertei şi aprovizionarea ritmică a pieţei;”
	3. Articolul 2 va avea următorul cuprins:

„Art.2. – În sensul prezentei ordonanţe, termenii şi expresiile de mai jos au următoarea semnificaţie:

a) producător – persoană fizică sau juridică care îşi valorifică producţia proprie în conformitate cu prevederile prezentei ordonanţe; 

b) grup de producători – orice persoană juridică recunoscută de către autoritatea competentă a statului în conformitate cu prevederile prezentei ordonanţe;

c) organizaţie de producători - orice persoană juridică prevăzută la art.12 alin.(2), care activează în domeniul fructelor şi legumelor, este constituită exclusiv din producători agricoli, are ca scop comercializarea producţiei membrilor şi îndeplineşte condiţiile de recunoaştere;

d) grup de producători recunoscut preliminar – orice persoană juridică prevăzută la art.12 alin.(2), care activează în domeniul fructelor şi legumelor, este constituită exclusiv din producători agricoli şi are ca scop comercializarea producţiei membrilor dar care nu îndeplineşte condiţiile de recunoaştere ca organizaţie de producători;

e) recunoaştere – drept dobândit de către persoanele juridice prevăzute la art.12 alin.(2), care îndeplinesc condiţiile de recunoaştere prevăzute în prezenta ordonanţă ca grup de producători sau ca organizaţii de producători;
f) recunoaştere preliminară – drept dobândit de către persoanele juridice prevăzute la art.12 alin.(2), care nu îndeplinesc condiţiile de recunoaştere ca organizaţie de producători şi au aprobat un plan de recunoaştere şi beneficiază de o perioadă de tranziţie; 

g) valoarea producţiei comercializate - valoarea fără TVA a producţiei realizate de membrii grupului de producători şi valorificată prin intermediul acestuia.”

Deputat: Ioan Muntenu – PSD

Deputat: Valeriu Tabără – PD

Deputat: Romică Andreica - PNL
	Pentru a cuprinde grupurile de producători preliminare existente, precum şi organizaţiile de producători.

	8. 
	Art. 3. – Grupurile de producători sunt persoane juridice de drept privat care îndeplinesc condiţiile şi criteriile prevăzute la art. 4 – 6.
	Nemodificat.
	4. Articolul 3 se abrogă.
Deputat: Adrian Semcu – PNL

Deputat: Ion Dumitru - PSD
	Text superfluu.

	9. 
	
	
	5. După articolul 3 se introduce un articol nou, art.31, cu următorul cuprins:

„Art.31 - În condiţiile prezentei ordonanţe, autoritatea competentă a statului este Ministerul Agriculturii, Pădurilor şi Dezvoltării Rurale.”

Deputat: Vasile Mocanu – PSD

Deputat: Ioan Munteanu – PSD

Deputat: Liviu Timar - PSD
	Text preluat şi reformulat de la art.4.

	10. 
	CAPITOLUL II
Recunoaşterea funcţionării de către autoritatea competentă
	Nemodificat.
	6. Titlul Cap. II va avea următorul cuprins:
„CAPITOLUL II
Recunoaşterea şi funcţionarea grupurilor şi organizaţiilor de producători”
Deputat: Valeriu Tabără – PD

Deputat: Adrian Semcu - PNL
	Ca urmare a modificărilor survenite la art.2

	11. 
	Art. 4. – (1) Grupurile de producători pot să solicite de la autoritatea competentă a statului recunoaşterea sau recunoaşterea preliminară, după caz.

(2) Autoritatea competentă a statului este Ministerul Agriculturii, Pădurilor şi Dezvoltării Rurale.
	Nemodificat.
	7. Articolul 4 va avea următorul cuprins:

„Art.4. – Persoanele juridice prevăzute la art. 12 alin.(2) pot să solicite de la autoritatea competentă a statului recunoaşterea sau recunoaşterea preliminară, după caz.”
Alin.(2) se abrogă.
Deputat: Ioan Hoban – PNL

Deputat: Ionel Palăr - PNL
	Ca urmare a modificărilor survenite la art.2

	12. 
	Art. 5. – Grupurile de producători funcţionează şi pot fi recunoscute pentru unul sau mai multe grupe de produse, care se stabilesc prin normele de aplicare a prezentei ordonanţe. 
	Nemodificat.
	8. Articolul 5 va avea următorul cuprins:

„Art.5. - Grupurile şi organizaţiile de producători, precum şi grupurile de producători recunoscute preliminar funcţionează şi pot fi recunoscute pentru una sau mai multe grupe de produse, care se stabilesc prin normele de aplicare a prezentei ordonanţe.”
Deputat: Ion Mocioalcă – PSD

Deputat: Ioan Stan – PSD

Deputat: Liviu Timar - PSD
	Ca urmare a modificărilor şi completărilor de la art.2.

	13. 
	Art. 6. – (1) Principalele criterii de recunoaştere a grupului de producători sunt:

a) îndeplineşte condiţiile minime de recunoaştere privind numărul de membri şi valoarea producţiei comercializate în comun, prevăzute în normele de aplicare a prezentei ordonanţe;

b) permite membrilor săi să beneficieze de asistenţă tehnică privind tehnologiile de cultură şi protecţia mediului;

c) dispune de conducere şi mijloace tehnice care îi permit să asigure managementul comercial şi bugetar pentru funcţionarea grupului.

(2) Perioada minimă de funcţionare a grupului de producători, în condiţiile prezentei ordonanţe, nu poate fi mai mică de un an.
	Nemodificat.
	9. Articolul 6 va avea următorul cuprins:

„Art.6 – (1) Principalele criterii de recunoaştere a grupului de producători sunt:

a) să se înfiinţeze la iniţiativa producătorilor agricoli şi silvici;
b) îndeplinesc condiţiile minime de recunoaştere privind numărul de membri şi valoarea producţiei comercializate în comun, conform normelor de aplicare a prezentei ordonanţe;

c) în actul constitutiv sau statut sunt cuprinse următoarele obligaţii ale membrilor:

1. să aplice deciziile adoptate de grupul de producători cu privire la raportarea producţiei, tehnicile de producţie şi protecţia mediului înconjurător;

2. să comercializeze cel puţin 75% din producţia proprie prin intermediul grupului de producători;

3. să facă parte numai dintr-un singur grup de producători pentru aceeaşi grupă de produse;

4. să pună la dispoziţie informaţiile solicitate de grupul de producători referitoare la suprafeţele destinate producţiei, tipul de cultură, cantităţile recoltate şi vânzările directe, în vederea întocmirii statisticilor;

5. să plătească contribuţiile financiare prevăzute în actul constitutiv pentru înfiinţarea şi funcţionarea grupului de producători;
d) în actul constitutiv sau statut se prevăd următoarele:

1. procedurile de promovare, adoptare şi modificare a deciziilor grupului de producători;

2. reglementări care să permită producătorilor membri să verifice grupul şi deciziile adoptate de acesta;

3. penalităţi pentru nerespectarea obligaţiilor ce le revin conform actului constitutiv, în special neplata contribuţiilor financiare sau a deciziilor adunării generale;

4. regulile de admitere a noilor membri, respectiv durata minimă a calităţii de membru care nu poate fi mai mică de un an;

5. regulile de excludere si retragere a membrilor din grupul de producători;
6.  măsurile contabile şi bugetare necesare pentru funcţionarea grupului de producători. 

e) dispune de conducere şi mijloace tehnice care îi permit să asigure managementul comercial şi bugetar pentru funcţionarea grupului.
(2) Criteriile de recunoaştere ale organizaţiilor de producători precum şi criteriile de recunoaştere preliminară ale grupurilor de producători vor fi prevăzute în normele de aplicare a prezentei ordonanţe.
(3) Perioada minimă de funcţionare a grupurilor şi organizaţiilor de producători, precum şi a grupurilor de producători recunoscute preliminar, în condiţiile prezentei ordonanţe, nu poate fi mai mică de un an.”

Deputat: Valeriu Tabără – PD

Deputat: Ioan Munteanu – PSD

Deputat: Dumitru Pardău – PNL

Deputat: Szekely Csaba - UDMR
	Pentru a cuprinde obligaţiile membrilor în statut sau actul constitutiv şi pentru corelare cu modificările de la art.2.

 

	14. 
	CAPITOLUL III

Aviz de recunoaştere/retragere
	Nemodificat.
	10. Titlul Cap.III va avea următorul cuprins:
„CAPITOLUL III

Avizul de recunoaştere /recunoaştere preliminară sau de retragere”
Deputat: Ion Dumitru - PSD

Deputat: Vasile Mocanu – PSD
	Pentru corelare cu modificările anterioare.

	15. 
	Art. 7. – (1) Avizul de recunoaştere preliminară se solicită de grupurile de producători în condiţiile stabilite prin normele de aplicare a prezentei ordonanţe.

(2) Recunoaşterea definitivă se acordă în termen de 3 – 5 ani.
	3. La articolul 7, alineatul (2) va avea următorul cuprins:

Alin.(1) – Nemodificat.
„(2) Recunoaşterea definitivă se acordă în termen de 1 – 3 ani”
	11. Articolul 7 va avea următorul cuprins:

 „Art.7. - Avizul de recunoaştere/ recunoaştere preliminară se solicită de către persoanele juridice prevăzute în art. 12 alin.(2) în condiţiile stabilite prin normele de aplicare a prezentei ordonanţe.”
Alin.(2) se abrogă.
Deputat: Dumitru Pardău – PNL

Deputat: Adrian Semcu – PNL
	Pentru corelare cu modificările anterioare.

	16. 
	Art. 8. – (1) Avizul de recunoaştere se eliberează în termen de maximum 3 luni de la data depunerii cererii de recunoaştere.

(2) Respingerea cererii de recunoaştere se comunică solicitantului în scris, motivat, în termen de 30 de zile.
	4. La articolul 8, alineatul (1) va avea următorul cuprins:

„Art.8.- (1) Avizul de recunoaştere preliminară sau definitivă se eliberează în termen de maximum 3 luni de la data depunerii cererii de recunoaştere.”

Nemodificat.
	12. Articolul 8 va avea următorul cuprins:
„Art.8 - (1) Autoritatea competentă a statului:

a) ia decizia de acordare a recunoaşterii/ recunoaşterii preliminare în termen de 90 de zile de la depunerea cererii însoţită de toate documentele necesare;

b) face verificări la intervale regulate pentru a stabili dacă sunt respectaţi termenii şi condiţiile de recunoaştere/recunoaştere preliminară, iar în caz de nerespectare impune penalităţi şi decide, dacă este cazul, retragerea recunoaşterii/ recunoaşterii preliminare.

(2) Respingerea cererii de recunoaştere/ recunoaştere preliminară se comunică solicitantului în scris, motivat, în termen de 90 de zile.
(3) Avizul de recunoaştere se înregistrează într-un registru special deschis de către autoritatea competentă a statului.”
Deputat: Ioan Munteanu - PSD
Deputat: Valeriu Tabără – PD

Deputat: Adrian Semcu - PNL
	Pentru a cuprinde atribuţiile autorităţii în domeniu.
Pentru corelare cu modificările anterioare.

	17. 
	Art. 9. – Responsabilitatea verificării îndeplinirii criteriilor şi condiţiilor de recunoaştere a grupului de producători, precum şi a modului de utilizare a sprijinului financiar revine autorităţii competente a statului, care eliberează avizul de recunoaştere.
	Nemodificat.
	13. Articolul 9 va avea următorul cuprins:

„Art.9 - Responsabilitatea verificării îndeplinirii criteriilor şi condiţiilor de recunoaştere/recunoaştere preliminară, precum şi a modului de utilizare a sprijinului financiar revine autorităţii competente a statului, care eliberează avizul de recunoaştere/recunoaştere preliminară.”
Deputat: Dumitru Pardău - PNL
Deputat: Romică Andreica - PNL
	Pentru corelare cu modificările anterioare.

	18. 
	Art. 10. – Modelul avizului de recunoaştere şi de recunoaştere preliminară şi cel al deciziei de retragere a recunoaşterii grupului de producători se stabilesc prin normele de aplicare a prezentei ordonanţe.
	5. Articolul 10 va avea următorul cuprins:

„Art.10. – Modelul avizului de recunoaştere definitivă şi preliminară şi cel al deciziei de retragere a recunoaşterii grupului de producători se stabileşte prin norme de aplicare a prezentei ordonanţe.”
	14. Articolul 10 va avea următorul cuprins:

„Art.10. - Modelul avizului de recunoaştere şi de recunoaştere preliminară şi cel al deciziei de retragere a recunoaşterii/ recunoaşterii preliminare se stabilesc prin normele de aplicare a prezentei ordonanţe.”

Deputat: Vasile Mocanu - PSD
Deputat: Ion Dumitru – PSD

	Pentru corelare cu modificările anterioare.

	19. 
	Art. 11. – Avizul de recunoaştere a grupului de producători poate fi retras de către autoritatea emitentă printr-o decizie de retragere a recunoaşterii grupului de producători, în cazul în care:

a) nu mai sunt îndeplinite criteriile de recunoaştere privind numărul de membri şi valoarea produselor comercializate;

b) avizul de recunoaştere a fost obţinut prin prezentarea de date neconforme realităţii;

c) nu îşi respectă obligaţiile faţă de membrii grupului de producători.
	6. La articolul 11, partea introductivă şi litera c) vor avea următorul cuprins:

„Art.11.- Avizul de recunoaştere definitivă sau preliminară a grupului de producători poate fi retras de către autoritatea emitentă, printr-o decizie de retragere a recunoaşterii grupului de producători, în cazul în care:

……………………………………….

c) nu îşi respectă obligaţiile cuprinse în actul constitutiv, faţă de membrii grupului de producători.”
	15. Articolul 11 va avea următorul cuprins:

„Art.11. - Avizul de recunoaştere/recunoaştere preliminară poate fi retras de către autoritatea emitentă printr-o decizie de retragere a recunoaşterii/ recunoaşterii preliminare, în cazul în care:
a) nu mai sunt îndeplinite criteriile de recunoaştere/recunoaştere preliminară;
b) avizul de recunoaştere/recunoaştere preliminară a fost obţinut prin prezentarea de date neconforme realităţii;
c) nu îşi respectă obligaţiile cuprinse în actul constitutiv, faţă de membrii grupurilor de producători recunoscute sau recunoscute preliminar, precum şi ai organizaţiilor de producători.”

Deputat: Ioan Stan - PSD
Deputat: Ioan Munteanu – PSD
Deputat: Liviu Timar - PSD
	Pentru corelare cu modificările anterioare.

	20. 
	CAPITOLUL IV

Obiectul de activitate şi funcţionare
	Nemodificat.
	Nemodificat.
	

	21. 
	Art. 12. – Grupurile de producători funcţionează pe baza statutului propriu aprobat de adunarea generală.
	Nemodificat.
	16. Articolul 12 va avea următorul cuprins:

„Art.12. - Grupurile de producători recunoscute sau recunoscute preliminar, precum şi organizaţiile de producători, funcţionează pe baza statutului propriu aprobat de adunarea generală.”

Deputat: Valeriu Tabără - PD
Deputat: Dumitru Pardău - PNL
	Pentru corelare cu modificările anterioare.

	22. 
	Art. 13. – Obiectul de activitate al grupurilor de producători constă în:

a) identificarea pieţelor de desfacere şi propunerea planificării producţiei membrilor conform cererii pieţei, în condiţii de calitate, conform standardelor de comercializare în vigoare;

b) plasarea pe piaţă a produselor obţinute de membrii grupului de producători;

c) aplicarea unor reguli unitare de calitate a producţiei pentru toţi membrii grupului;

d) aprovizionarea în comun cu materiale şi servicii pentru membrii grupului;

e) asigurarea utilizării tehnicilor de producţie, a modalităţilor de gestiune a deşeurilor, care să nu dăuneze mediului, în special pentru protecţia apei, solului şi a peisajului natural.
	7. La articolul 13, litera a) va avea următorul cuprins:

a) identificarea şi organizarea pieţelor de desfacere şi propunerea planificării producţiei membrilor conform cererii pieţei, în condiţii de calitate, conform standardelor de comercializare în vigoare”
	17. Articolul 13 va avea următorul cuprins:

„Art.13. - Scopul activităţii grupurilor şi organizaţiilor de producători, precum şi a grupurilor de producători recunoscute preliminar, este comercializarea în comun a produselor agricole şi silvice ale membrilor, urmărind realizarea următoarelor obiective:
a) planificarea şi modificarea producţiei conform cererii pieţei, în special conform condiţiilor de calitate şi cantitate;
b) promovarea concentrării ofertei şi plasarea pe piaţă a produselor obţinute de membrii săi;
c) reducerea costurilor de producţie şi stabilizarea preţurilor la producător;
d) promovarea utilizării practicilor de cultivare, a tehnicilor de producţie şi gestiune a deşeurilor care să nu dăuneze mediului înconjurător, în special pentru protecţia calităţii apelor, a solului şi a peisajului natural, precum şi menţinerea şi/sau promovarea biodiversităţii.”

Deputat: Valeriu Tabără – PD

Deputat: Ioan Munteanu – PSD

Deputat: Adrian Semcu – PNL

Deputat: Szekely Csaba - UDMR
	Pentru a cuprinde toate obiectivele grupurilor şi organizaţiilor de producători.

	23. 
	Art. 14. – (1) Calitatea de membru al unui grup de producători poate fi dobândită de către orice producător agricol sau silvic care deţine legal o bază de producţie şi îşi declară în scris intenţia de a comercializa producţia agricolă ori silvică proprie în cadrul unui grup de producători şi plăteşte cotizaţia, în conformitate cu statul.

(2) Producătorii care au dobândit calitatea de membru al grupului de producători se pot retrage din grup, renunţând la calitatea de membru, cu respectarea unui termen de preaviz a cărui durată, stabilită prin statut, diferă în funcţie de produs sau grupă de produse.
	Nemodificat.
	18. Articolul 14 va avea următorul cuprins:

„Art.14. - (1) Calitatea de membru al unui grup de producători recunoscut sau recunoscut preliminar sau al unei organizaţii de producători, poate fi dobândită de către orice producător agricol şi silvic care deţine legal o bază de producţie şi îşi declară în scris intenţia de a comercializa producţia agricolă ori silvică proprie în cadrul grupului sau organizaţiei de producători şi plăteşte cotizaţia, în conformitate cu statutul.
(2) Producătorii care au dobândit calitatea de membru se pot retrage, renunţând la această calitate, cu respectarea unui termen de preaviz a cărui durată este stabilită prin statut.”

Deputat: Ionel Palăr – PNL

Deputat: Romică Andreica - PNL
	Pentru corelare cu modificările anterioare.

	24. 
	Art. 15. – Membrii grupului de producători au următoarele obligaţii:

a) să respecte şi să aplice hotărârile adoptate de conducerea grupului de producători cu privire la normele de producţie, condiţiile de valorificare şi protecţia mediului;

b) să valorifice, prin intermediul grupului de producători, procentul stabilit în statut, dar nu mai puţin de 75% din producţia destinată valorificării.
	Nemodificat.
	19. Articolul 15 se abrogă.
Deputat: Valeriu Tabără – PD
Deputat: Ioan Munteanu – PSD

Deputat: Dumitru Pardău - PNL
	Prevederile sunt cuprinse la art.6 alin.(1).

	25. 
	Art. 16. – Grupurile de producători pot fuziona în cadrul aceleaşi grupe de produse sau se pot diviza, păstrându-şi recunoaşterea ca grup de producători, cu respectarea dimensiunilor şi criteriilor stabilite pentru produsul sau grupa respectivă de produse.
	8. Articolul 16 va avea următorul cuprins:

„Art.16. – Grupurile de producători pot fuziona sau se pot diviza în cadrul aceleaşi grupe de produse, păstrându-şi recunoaşterea ca grup de producători, cu respectarea dimensiunilor şi criteriilor stabilite pentru produsul sau grupa respectivă de produse.”
	20. Articolul 16 va avea următorul cuprins:

„Art.16. - Grupurile de producători recunoscute, organizaţiile de producători sau grupurile de producători recunoscute preliminar pot fuziona în cadrul aceleiaşi grupe de produse sau se pot diviza, păstrându-şi recunoaşterea/recunoaşterea preliminară, cu respectarea dimensiunilor şi criteriilor stabilite pentru produsul sau grupa respectivă de produse.”
Deputat: Ion Dumitru – PSD

Deputat: Filip Georgescu – PSD

Deputat: Constantin Tămagă - PSD
	Pentru corelare cu modificările anterioare.

	26. 
	CAPITOLUL V

Avantaje financiare
	Nemodificat.
	Nemodificat.
	

	27. 
	Art. 17. – (1) Grupurile de producători pot beneficia de sprijin financiar de la bugetul de stat prin bugetul Ministerului Agriculturii, Pădurilor şi Dezvoltării Rurale şi pot solicita eliberarea acestuia în numele membrilor lor, cu acordul scris al acestora.

(2) Destinaţia, modul şi condiţiile de acordare a sprijinului financiar se aprobă prin hotărâre a Guvernului, la propunerea Ministerului Agriculturii, Pădurilor şi Dezvoltării Rurale.

(3) Grupurile de producători pot beneficia de credite de investiţii acordate de la bugetul de stat, pe baza unor programe de finanţare, potrivit legislaţiei în vigoare.

(4) La accesarea programelor de finanţare pentru investiţii, grupul de producători poate beneficia de cumularea plafoanelor maxime aferente fiecărui membru, astfel:

a) integral, dacă are până la 10 membri;

b) 70% din fondul aferent numărului total de membri, dacă are între 10 şi 20 de membri;

c) 50% din fondul aferent numărului total de membri, dacă are între 20 şi 50 de membri;

d) 25% din fondul aferent numărului total de membri, dacă are peste 50 de membri.   
	Nemodificat.
	21. Articolul 17 va avea următorul cuprins:

„Art.17. - (1) Grupurile de producători recunoscute sau recunoscute preliminar precum şi organizaţiile de producători recunoscute pot beneficia de sprijin financiar de la bugetul de stat prin bugetul Ministerului Agriculturii, Pădurilor şi Dezvoltării Rurale şi pot solicita eliberarea acestuia în numele membrilor lor, cu acordul adunării generale.
Alin.(2) – Nemodificat.
(3) Grupurile de producători recunoscute sau recunoscute preliminar precum şi organizaţiile de producători recunoscute pot beneficia de credite de investiţii acordate de la bugetul de stat în cadrul unor programe de finanţare, inclusiv pentru accesarea programului SAPARD, cu respectarea condiţiilor de accesare impuse de aceste programe.
(4) Odată cu aderarea României la Uniunea Europeană, producătorii agricoli şi silvici organizaţi în grupuri şi organizaţii de producători pot beneficia de sprijin financiar oferit prin măsuri de dezvoltare rurală.

(5) După aderarea României la Uniunea Europeană, organizaţiile de producători recunoscute şi grupurile de producători recunoscute preliminar vor putea beneficia de avantaje financiare oferite numai în cadrul organizării comune a pieţei fructelor şi legumelor.  
(6) La accesarea programelor de finanţare pentru investiţii, grupurile de producători recunoscute sau recunoscute preliminar, precum şi organizaţiile de producători recunoscute, pot beneficia de cumularea plafoanelor maxime aferente fiecărui membru, astfel:
a) integral, dacă are până la 10 membri;
b) 70% din fondul aferent numărului total de membri, dacă are între 10 şi 20 de membri;
c) 50% din fondul aferent numărului total de membri, dacă are între 20 şi 50 de membri;
d) 25% din fondul aferent numărului total de membri, dacă are peste 50 de membri.
(7) Grupurile şi organizaţiile de producători care au beneficiat de sprijin financiar de la bugetul de stat şi au utilizat acest sprijin în alt scop decât cel pentru care le-a fost acordat sunt obligate să restituie integral acest sprijin, inclusiv dobânzile aferente. ”

Deputat: Ioan Munteanu - PSD
Deputat: Vasile Mocanu – PSD
Deputat: Valeriu Tabără - PD
	Pentru corelare cu modificările anterioare. 

Pentru evitarea eventualelor abuzuri.

	28. 
	Art. 18. – Grupurile de producători nu pot beneficia de dublă finanţare publică pentru aceeaşi activitate.
	Nemodificat.
	22. Articolul 18 va avea următorul cuprins:

„Art.18. - Grupurile de producători recunoscute sau recunoscute preliminar, precum şi organizaţiile de producători recunoscute nu pot beneficia de dublă finanţare publică pentru aceeaşi activitate."

Deputat: Dumitru Pardău - PNL

Deputat: Ioan Hoban - PNL
	Pentru corelare cu modificările anterioare.

	29. 
	CAPITOLUL VI

Dispoziţii finale
	Nemodificat.
	Nemodificat.
	

	30. 
	Art. 19. – Normele de aplicare a prezentei ordonanţe se aprobă prin ordin al ministrului agriculturii, pădurilor şi dezvoltării rurale.
	Nemodificat.
	Nemodificat.
	

	31. 
	Art. 20. – Pe data intrării în vigoare a prezentei ordonanţe se abrogă Legea nr.277/2004 privind constituirea, recunoaşterea şi funcţionarea grupurilor de producători, pentru comercializarea produselor agricole, silvice şi piscicole, publicată în Monitorul Oficial al României, Partea I, nr.580 din 30 iunie 2004, precum şi orice alte dispoziţii contrare.
	Nemodificat.
	Nemodificat.
	

	32. 
	Art. 21. – Prezenta ordonanţă intră în vigoare la 3 zile de la data publicării în Monitorul Oficial al României, Partea I.
	Nemodificat.
	Nemodificat.
	

	33. 
	
	
	„Art.II –Ordonanţa Guvernului nr.37/2005 privind recunoaşterea şi funcţionarea grupului de producători, pentru comercializarea produselor agricole şi silvice, precum şi modificările şi completările aduse prin legea de aprobare, se va republica în Monitorul Oficial al României, Partea I. dându-se textelor o nouă numerotare.”
Deputat: Valeriu Tabără - PD
Deputat: Ioan Munteanu – PSD
	Pentru respectarea normelor de tehnică legislativă.



Comisia a propus aprobarea proiectului cu 24 voturi pentru, 0 voturi împotrivă şi 0 abţineri.

       VICEPREŞEDINTE,





             SECRETAR,
      Dr. Valeriu TABĂRĂ 




               Ioan   MUNTEANU
Întocmit: Consilier Anton PĂŞTINARU    

